b'\n_START_ARTICLE_\nPuslaidininkinis diskas\n_START_PARAGRAPH_\nPuslaidininkinis diskas arba SSD diskas\xc2\xa0\xe2\x80\x93 diskas, kuriame informacija \xc4\xafra\xc5\xa1oma ne \xc4\xaf magnetin\xc4\xaf diskel\xc4\xaf, o \xc4\xaf kelet\xc4\x85 sujungt\xc5\xb3 flash atminties korteli\xc5\xb3.\n_START_SECTION_\nVeikimo principas\n_START_PARAGRAPH_\nSSD technologija naudoja elektronines s\xc4\x85sajas, kurios suderintos su tradiciniais \xc4\xafvesties/i\xc5\xa1vesties (I/O\xc2\xa0\xe2\x80\x93 In/Out) b\xc5\xabdais, pritaikytais tradiciniams standiesiems diskams._NEWLINE_SSD diskuose n\xc4\x97ra joki\xc5\xb3 mechanini\xc5\xb3 judan\xc4\x8di\xc5\xb3 komponent\xc5\xb3. Tai i\xc5\xa1skiria juos i\xc5\xa1 elektromechanini\xc5\xb3 magnetini\xc5\xb3 disk\xc5\xb3 (HDD) ar diskeli\xc5\xb3, naudojan\xc4\x8di\xc5\xb3 judan\xc4\x8di\xc4\x85 magnetin\xc4\x99 galvut\xc4\x99 aplink besisukan\xc4\x8di\xc4\x85 plok\xc5\xa1tel\xc4\x99 informacijai \xc4\xafra\xc5\xa1yti ar nuskaityti, kategorijos. Lyginant su elektromechaniniais diskais, SSD diskai yra \xc5\xbeymiai atsparesni mechaniniams sukr\xc4\x97timams, yra daug tylesni, j\xc5\xb3 prieigos bei u\xc5\xbedelsimo laikas daug trumpesnis. Nors 2012\xc2\xa0m. SSD disk\xc5\xb3 kainos krito spar\xc4\x8diai, vidutin\xc4\x97 j\xc5\xb3 kaina vis vien yra apie 8\xe2\x80\x939 kartus didesn\xc4\x97, lyginant su tradiciniais stand\xc5\xbeiaisiais diskais._NEWLINE_Nuo 2014\xc2\xa0m. dauguma SSD disk\xc5\xb3 naudoja \xe2\x80\x9eNAND\xe2\x80\x9c principu paremt\xc4\x85 flash atmint\xc4\xaf, kuri leid\xc5\xbeia neprarasti duomen\xc5\xb3, \xc4\xafra\xc5\xa1yt\xc5\xb3 \xc4\xaf disk\xc4\x85 net atjungus maitinim\xc4\x85._NEWLINE_Programinei \xc4\xafrangai, kuriai reikalinga greita prieiga prie duomen\xc5\xb3, ta\xc4\x8diau n\xc4\x97ra svarbi informacija, gali b\xc5\xabti skirti operatyviosios atminties (RAM) technologijomis pagr\xc4\xafsti SSD diskai, kurie duomen\xc5\xb3 po kompiuterio perkrovos nei\xc5\xa1saugo. Tokie \xc4\xafrenginiai gali b\xc5\xabti maitinami i\xc5\xa1oriniu maitinimu, pavyzd\xc5\xbeiui, baterijomis tam tikr\xc4\x85 laik\xc4\x85, jeigu pagrindinis maitinimas dingsta._NEWLINE_Hibridiniai diskai (SSHD) apjungia SSD ir HDD technologijas viename \xc4\xafrenginyje, kuriame \xc4\xafmontuotas kietasis magnetinis diskas bei SSD spartinan\xc4\x8dioji technologija (pod\xc4\x97liavimas). Toks sprendimas gali pasi\xc5\xablyti na\xc5\xa1um\xc4\x85, pana\xc5\xa1\xc5\xb3 \xc4\xaf SSD disk\xc5\xb3, naudojantis tam tikra programine \xc4\xafranga.'